Kodis
Kodis (angl. Cody) – miestas Jungtinėse Amerikos Valstijose, Vajomingo šiaurės vakarinėje dalyje, 90 km į rytus nuo Jeloustouno nacionalinio parko. Parko apygardos administracinis centras. 2020 m. JAV gyventojų surašymo duomenimis, mieste gyveno 10 028 gyventojai. Palei miestą teka Šošonio upė. Mieste yra Šošonių nacionalinio miško būstinė. Vystomas turizmas, vyksta rodeo varžybos. Yra oro uostas.